**LĒMUMS**

Liepājā

|  |  |
| --- | --- |
| 2021.gada 19.augustā |  Nr.307/10(prot. Nr.10, 27.§) |

Par zemesgabala Ģenerāļa Baloža ielā, blakus

nekustamajam īpašumam Ģenerāļa Baloža ielā 40,

daļas nomas līguma termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 53., 56. un 137.punktu, izskatot garāžu īpašnieku biedrības "TOSMARE 1" 2021.gada 19.jūlija iesniegumu, zemes nomas līgumu, kas 2016.gada 7.oktobrī noslēgts starp Liepājas pilsētas pašvaldību un garāžu īpašnieku biedrību "TOSMARE 1", Liepājas pilsētas pašvaldības Nekustamo īpašumu jautājumu konsultatīvās komisijas 2021.gada 2.augusta priekšlikumu (sēdes protokols Nr.11) un Liepājas valstspilsētas pašvaldības domes pastāvīgās Pilsētas attīstības komitejas 2021.gada 12.augusta lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Pagarināt garāžu īpašnieku biedrībai "TOSMARE 1" (reģistrācijas Nr.40008247463; juridiskā adrese: Viršu iela 1-38, Liepāja) līguma par zemesgabala Ģenerāļa Baloža ielā (kadastra apzīmējums 1700 002 0512), blakus nekustamajam īpašumam Ģenerāļa Baloža ielā 40, Liepājā, daļas 243 kv.m platībā iznomāšanu termiņu uz laiku līdz 2026.gada 14.septembrim būvju (garāžu), kadastra apzīmējums 1700 010 0412 001-1700 010 0412 002, uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2016.gada 7.oktobrī noslēgtajā zemes nomas līgumā par zemesgabala Ģenerāļa Baloža ielā (kadastra apzīmējums 1700 002 0512) daļas iznomāšanu grozījumu un izteikt līguma 2.sadaļu "Līguma termiņš" šādā redakcijā:

"Līgums stājas spēkā 2016.gada 15.septembrī un ir spēkā līdz 2026.gada 14.septembrim".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

4. Gadījumā, ja garāžu īpašnieku biedrības "TOSMARE 1" vainas dēļ grozījums 2016.gada 7.oktobrī noslēgtajā zemes nomas līgumā par zemesgabala Ģenerāļa Baloža ielā, blakus nekustamajam īpašumam Ģenerāļa Baloža ielā 40, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |